ΓΡΑΠΤΗ ΕΡΩΤΗΣΗ E-1674/02

υποβολή: Charles Tannock (PPE-DE) προς το Συμβούλιο

(12 Ιουνίου 2002)

Θέμα: Επαναπατρισμός λαθρομεταναστών από την ΕΕ

Μπορεί το Συμβούλιο να επιβεβαιώσει ότι δέκα χιλιάδες κινέζοι πολίτες μεταφέρονται ετησίως διά μέσου Ασίας και Ευρώπης, συχνά μέσω των Βαλκανίων στην Ευρωπαϊκή Ένωση· Αληθεύει ότι η Κυβέρνηση της Κίνας συχνά αρνείται να δεχτεί τους πολίτες της που επιστρέφουν γιατί δεν έχουν αποδεικτικό ιθαγενείας, ακόμα και στη περίπτωση που αυτοί οι πολίτες συνεργαστούν με τις αρχές των κρατών μελών προσδιορίζοντας την ταυτότητα τους και την χώρα καταγωγής τους·

Μπορεί το Συμβούλιο να κατανομάσει τα κράτη που αρνούνται να συνεργαστούν κατ' αυτόν τον τρόπο με τα κράτη μέλη και να γνωστοποιήσει άν είναι αποδέκτες οικονομικής ενίσχυσης από την ΕΕ ή έχουν καποια συμφωνία σύνδεσης ή εμπορίου με την Ευρωπαϊκή Ένωση·

Θα μπορούσε επίσης το Συμβούλιο να γνωστοποιήσει ποιά απο τα βαλκανικά κράτη απαλλάσσονται των απαιτήσεων θεώρησης διαβατηρίου και άν πιστεύει ότι η επιβολή τέτοιων απαιτήσεων θα μπορούσε να συμβάλει στην αναχαίτηση του κύματος λαθρομετανάστευσης·

Απάντηση

(5 Νοεμβρίου 2002)

1. Το Συμβούλιο συμμερίζεται τις ανησυχίες του Αξιότιμου κ. Βουλευτή όσον αφορά τη μαζική άφιξη παράνομων μεταναστών και τις δυσκολίες επαναπατρισμού τους.

2. Στο πλαίσιο χάραξης και εφαρμογής μιας αποτελεσματικής πολιτικής επαναπατρισμού, η Ευρωπαϊκή Ένωση έχει επανειλημμένως αναγνωρίσει καιποστηρίξει, ειδικότερα στο σχέδιο δράσης για την καταπολέμηση της λαθρομετανάστευσης και της εμπορίας ανθρώπων στην Ευρωπαϊκή Ένωση που ενέκρινε το Συμβούλιο (Δικαιοσύνη και Εσωτερικές Υποθέσεις) στις 28 Φεβρουαρίου 2002, τη σπουδαιότητα διαπραγμάτευσης και σύναψης συμφωνιών επανεισδοχής με τις τρίτες χώρες καταγωγής και διέλευσης των παράνομων μεταναστών.

3. Κατά τα έτη 2000 και 2001, το Συμβούλιο εξουσιοδότησε την Επιτροπή να διαπραγματευθεί συμφωνίες επανεισδοχής με τις ακόλουθες έξι τρίτες χώρες: Μαρόκο, Ρωσία, Πακιστάν, Σρι Λάνκα, Χονγκ Κονγκ και Μακάο. Η Επιτροπή επέτυχε τη μονογραφή συμφωνιών επανεισδοχής με το Χονγκ Κονγκ και τη Σρι Λάνκα — η σύναψη των οποίων θα πρέπει να επικυρωθεί με απόφαση που θα λάβει το Συμβούλιο μετά τη γνωμοδότηση του Ευρωπαϊκού Κοινοβουλίου — και συνεχίζει τις διαπραγματεύσεις με τις άλλες τέσσερις προαναφερόμενες χώρες.

4. Στις 16 Απριλίου 2002, το Συμβούλιο ενέκρινε συμπεράσματα σχετικά με τα κριτήρια καθορισμού των τρίτων χωρών με τις οποίες πρέπει να γίνει διαπραγμάτευση νέων συμφωνιών επανεισδοχής. Στα συμπεράσματα αυτά, τα οποία εντάσσονται στο πλαίσιο του σχεδίου δράσης, δεν καθορίζονται μόνο τα κριτήρια αλλά εντοπίζονται επίσης τέσσερις νέες τρίτες χώρες για τις οποίες η Επιτροπή καλείται ναποβάλει σχέδια εντολών για τη διαπραγμάτευση συμφωνιών επανεισδοχής. Πρόκειται για την Κίνα, την Τουρκία, την Αλγερία και την Αλβανία.

Εξάλλου, το Συμβούλιο της 13ης Ιουνίου 2002 έδωσε νέα εντολή στην Επιτροπή για την ανάληψη διαπραγματεύσεων με σκοπό τη σύναψη συμφωνίας επανεισδοχής με την Ουκρανία.

5. Επίσης πρέπει να τονισθεί ότι στα συμπεράσματα του Ευρωπαϊκού Συμβουλίου της Σεβίλλης, στα οποία γίνεται ρητή αναφορά στο σχέδιο δράσης, εκτιμάται ότι πρέπει να δοθεί προτεραιότητα στην επίσπευση της σύναψης των συμφωνιών επανεισδοχής που τελούνπό διαπραγμάτευση και στην έγκριση νέων εντολών για τη διαπραγμάτευση συμφωνιών επανεισδοχής με τις χώρες που έχουν ήδη επισημανθεί από το Συμβούλιο (συμπέρασμα 30).

Στα πλαίσια μιας ευρύτερης και σφαιρικής προσέγγισης, στα συμπεράσματα του Ευρωπαϊκού Συμβουλίου της Σεβίλλης επιβεβαιώνεται επίσης ότι η πολιτική μετανάστευσης πρέπει να ενσωματωθεί στις σχέσεις της Ένωσης με τις τρίτες χώρες, ως ουσιαστικό στοιχείο που πρέπει να λαμβάνεταιπόψη. Στο πλαίσιο αυτό, στα συμπεράσματαπογραμμίζεται η σπουδαιότητα να εξασφαλιστεί η συνεργασία των χωρών καταγωγής και διέλευσης όσον αφορά, μεταξύ άλλων, την επανεισδοχή. Υπό το πρίσμα αυτό, διευκρινίζεται ότι η επανεισδοχή αυτή θα πρέπει να περιλαμβάνει τόσο την επανεισδοχή τωνπηκόων τους που βρίσκονται παρανόμως σε ένα κράτος μέλος, όσο και,πό τους ίδιους όρους, την επανεισδοχή τωνπηκόων τρίτων χωρών εφόσον αποδεικνύεται ότι έχουν διέλθει μέσω της συγκεκριμένης χώρας (συμπέρασμα 34).

Τέλος, πέραν του πιο ειδικού θέματος της διαπραγμάτευσης και σύναψης συμφωνιών επανεισδοχής, το Ευρωπαϊκό Συμβούλιο της Σεβίλλης ζητά στα συμπεράσματά του να περιλαμβάνεται ρήτρα για την κοινή διαχείριση των μεταναστευτικών ρευμάτων καθώς και για τηνποχρεωτική επανεισδοχή σε περίπτωση παράνομης μετανάστευσης, σε κάθε μελλοντική συμφωνία συνεργασίας, συμφωνία σύνδεσης ή ισοδύναμη συμφωνία που θα συνάψει η Ευρωπαϊκή Κοινότητα με οποιαδήποτε χώρα (συμπέρασμα 33).

3. Όσον αφορά τον κατάλογο των χωρών οιπήκοοι των οποίωνπόκεινται στηνποχρέωση θεώρησης, ο Αξιότιμος κ. Βουλευτής καλείται να ανατρέξει στον κανονισμό αριθ. 539/2001 του Συμβουλίου, της 15ης Μαρτίου 2001, περί του καταλόγου τρίτων χωρών οιπήκοοι των οποίωνπόκεινται στηνποχρέωση θεώρησης για τη διέλευση των εξωτερικών συνόρων των κρατών μελών, και του καταλόγου των τρίτων χωρών οιπήκοοι των οποίων απαλλάσσονται από τηνποχρέωση αυτή(1), όπως τροποποιήθηκε από τον κανονισμό 2414/2001 του Συμβουλίου της 7ης Δεκεμβρίου 2001(2).

(1) ΕΕ L 81 της 21.3.2001, σελ. 1.

(2) ΕΕ L 327 στις 12.12.2001, σελ. 1.